Nariadenie Komisie (ES) č. 89/2001
zo 17. januára 2001,
ktorým sa mení a dopĺňa nariadenie Rady (EHS) č. 547/72, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 574/72 z 21. marca 1972, ktorým sa stanovuje postup na vykonávanie nariadenia (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva [1], naposledy zmenené a doplnené nariadením (ES) č. 1399/1999 [2], a najmä na jeho článok 122,
Keďže:
(1) Určité členské štáty alebo ich príslušné orgány požadovali zmeny a doplnenia k prílohám nariadenia (EHS) č. 574/72.
(2) Takéto zmeny a doplnenia vyplývajú z rozhodnutí, ktoré prijali členský štát alebo dotknuté členské štáty, alebo ich príslušné orgány, ktoré sú zodpovedné za vykonanie právnych predpisov v oblasti sociálneho zabezpečenia podľa práva spoločenstva.
(3) Získalo sa jednomyseľné stanovisko Správnej komisie pre sociálne zabezpečenie migrujúcich pracovníkov,
PRIJALA TOTO NARIADENIE:
Článok 1
Prílohy 1 až 5 a príloha 10 k nariadeniu (EHS) č. 574/72 sa menia a dopĺňajú, ako je uvedené v prílohe k tomuto nariadeniu.
Článok 2
Toto nariadenie nadobúda účinnosť v 20. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. januára 2001